La regidoria de Serveis Socials organitza una trobada per a celebrar el Dia de la Família
14 de maig 2024

Amb motiu del Dia de la Família, que se celebra el 15 de maig, la regidoria de Serveis Socials de l'Ajuntament de Sagunt, dins del Servei de Prevenció i Intervenció amb Famílies, ha promogut la 'I Trobada' per a eixe mateix dia. Es tractarà d'una jornada lúdicofestiva que consistirà en una sèrie d'activitats que es duran a terme al Triangle Umbral i els voltants del centre de dia Les Moreres, de 17 a 20 hores.

Amb esta iniciativa s'oferirà un espai de diversió i entreteniment per a gaudir en família i enfortir els vincles familiars, passant temps de qualitat junts, tal com asseguren des de la regidoria. L'objectiu d'esta jornada és promoure la importància de la convivència familiar i el temps d'oci compartit, així com fomentar la participació activa de les famílies en la vida de la ciutat.

Respecte a l'esdeveniment, després de la inauguració, es duran a terme jocs i una gimcana amb 10 reptes, en la qual es formaran equips de famílies. Amb eixos jocs i reptes es pretén fomentar el treball en equip.

![](/media/diymeelg/i-trobada-dia-de-la-familia_c.jpg?width=346&height=489&mode=max)

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-serveis-socials-organitza-una-trobada-per-a-celebrar-el-dia-de-la-familia/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-serveis-socials-organitza-una-trobada-per-a-celebrar-el-dia-de-la-familia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-serveis-socials-organitza-una-trobada-per-a-celebrar-el-dia-de-la-familia/ "Linked In")
*   [](mailto:?body=https://aytosagunto.es/va/actualitat/la-regidoria-de-serveis-socials-organitza-una-trobada-per-a-celebrar-el-dia-de-la-familia/)